CELEX: 32009R0834
Language: sl
Date: 2009-09-11 00:00:00
Title: Uredba Komisije (ES) št. 834/2009 z dne 11. septembra 2009 o izvajanju Uredbe (ES) št. 716/2007 Evropskega parlamenta in Sveta o statistiki Skupnosti o strukturi in dejavnosti tujih povezanih podjetij v zvezi s poročili o kakovosti (Besedilo velja za EGP)

12.9.2009   
            
            
               SL
            
            
               Uradni list Evropske unije
            
            
               L 241/3
            
         
      UREDBA KOMISIJE (ES) št. 834/2009
   z dne 11. septembra 2009
   o izvajanju Uredbe (ES) št. 716/2007 Evropskega parlamenta in Sveta o statistiki Skupnosti o strukturi in dejavnosti tujih povezanih podjetij v zvezi s poročili o kakovosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 716/2007 Evropskega parlamenta in Sveta z dne 20. junija 2007 o statistiki Skupnosti o strukturi in dejavnosti tujih povezanih podjetij (1) in zlasti člena 6(3) Uredbe,
   ob upoštevanju naslednjega:
   
               (1)
            
            
               Uredba (ES) št. 716/2007 je vzpostavila skupni okvir za sistematično pripravo statistike Skupnosti o strukturi in dejavnosti tujih povezanih podjetij.
            
         
               (2)
            
            
               Treba je sprejeti izvedbene ukrepe v zvezi z opredelitvijo skupnih standardov kakovosti in vsebino ter pogostostjo poročil o kakovosti.
            
         
               (3)
            
            
               Treba je opredeliti razsežnosti kakovosti, ki se uporabljajo v poročilih o kakovosti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za statistični program –
            
         SPREJELA NASLEDNJO UREDBO:
   Člen 1
   Države članice pripravijo poročila o kakovosti iz člena 6(2) Uredbe (ES) št. 716/2007 v skladu s pravili iz Priloge k tej uredbi.
   Člen 2
   Prvo poročilo o kakovosti se pripravi za podatke za referenčno leto 2007 in se predloži do 28. februarja 2010.
   Države članice predložijo poročila o kakovosti za vsako referenčno leto po tem v 26 mesecih po koncu referenčnega leta.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. septembra 2009
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 171, 29.6.2007, str. 17.
   
      PRILOGA
      
         ZAHTEVE ZA POROČILA O KAKOVOSTI
      
      1.   UVOD
      Poročilo o kakovosti vsebuje količinske in kakovostne kazalce kakovosti podatkov. Komisija (Eurostat) predloži izide za tiste količinske kazalce, ki jih je moč izračunati na podlagi podatkov, ki so jih predložile države članice. Države članice jih razložijo in komentirajo v smislu njihove metodologije zbiranja ter predložijo ostale količinske kazalce ter kakovostne informacije.
      2.   ČASOVNI RAZPORED
      Komisija (Eurostat) državam članicam vsako leto v 24 mesecih po koncu referenčnega leta (do konca decembra) predloži osnutke dokumentov za poročila o kakovosti, deloma vnaprej izpolnjene z večino količinskih kazalcev in drugimi informacijami, ki so na voljo Komisiji (Eurostatu).
      Komisija (Eurostat) državam članicam vsako leto v 26 mesecih po koncu referenčnega leta (do konca februarja) predloži izpolnjena poročila o kakovosti.
      3.   MERILA KAKOVOSTI
      Podatki, ki so jih poslale države članice, se ocenijo po naslednjih merilih kakovosti:
      
                  3.1
               
               
                  Relevantnost: označuje stopnjo, do katere statistika izpolnjuje sedanje in potencialne potrebe uporabnikov.
               
            
                  3.2
               
               
                  Natančnost: označuje približek ocenjenih vrednosti neznanim pravim vrednostim.
               
            
                  3.3
               
               
                  Skladnost: označuje primernost podatkov za zanesljivo združevanje na različne načine in za različne rabe.
               
            
                  3.4
               
               
                  Primerljivost: označuje merjenje učinka razlik v uporabljenih statističnih konceptih, merskih orodjih in postopkih pri primerjavi statistike med geografskimi območji, sektorskimi področji ali v časovnem obdobju.
               
            
                  3.5
               
               
                  Pravočasnost: označuje obdobje med dostopnostjo informacij in dogodkom ali pojavom, ki ga opisujejo.
               
            
                  3.6
               
               
                  Točnost: označuje obdobje med datumom objave podatkov in ciljnim datumom (datumom, do katerega naj bi bili podatki predloženi).
               
            
                  3.7
               
               
                  Dostopnost in jasnost: označujeta pogoje in načine na podlagi katerih lahko uporabniki pridobivajo, uporabljajo in razlagajo podatke.